Aalborgs Stifts Adresseavis, 1824-05-29
Portugal. En ganske uventet Begivenhed har atter forstyrret dette Lands Rolighed. Den 30te April udkom pludselig en Proclamation fra Jnfanten Don Miguel til Soldaterne, hvori det hedder: "Har Dagen den 27de Mai 1823 straalet i en mærkværdig Glands, da skal den 30te April 1824 ikke blive mindre glimrende. Paa den første Dag forlod jeg Hovedstaden for at styrte en desorganiserende Faction; jeg reddede Thronen, Kongen, den kongl. Familie, den hele Nation og gav desuden et Exempel paa Jver for den hell. Religion, hvortil vi bekjende os. Jdag vil jeg fuldende det begyndte store Værk, i det jeg sikkrer dets Varrighed, og udrydder Frimurernes forpestede Sect, der i Stilhed havde den forræderske Plan, at svinge Dødens Lee over det regjerende Huus Braganga i den Hensigt, at tilintetgjøre det. Soldater, For at opnaae denne Hensigt, har jeg kaldt Eder til Vaaben, fuldkommen overtydet om Eders Catacteers Fasthed, Eders Loyalitæt og Eders fuldkomne Hengivenhed for Kongens Sag &c." Denne Proclamation blev den følgende Dag optaget i Aviserne tilligemed en Anden til Folket og en Skrivelse til Kongen. Jmidlertid forsamlede sig henimod 2000 Mand af Garnisonen den 30te April, Jnfanten D. Miguel var i Spidsen for dem. De fleste kongl. Ministre, adskillige Militairchefer og andre Personer bleve paa Jnfantens Ordre arresterede. Dronningen ankom derpaa til Lissabon. Det diplomatiske Corps begav sig imidlertid til Kongens Pallads, men dette var bevogtet af Soldater, og Commandanten vægrede sig ved at indlade Nogen uden Jnfantens Ordre. Den franske Gesandt Hyde de Neusville, erklærede, at Europa kjendte kun Kongen. Dette hialp, og en Adjutant fra Prindsen førte det diplomatiske Corps ind til Kongen. Denne erklærede, at, hvad der foregik, skeete hverken med hans Villie eller paa hans befaling, og at hans Søn strax skulde komme. Han kom ogsaa strax, faldt paa det ene Knæe, kyssede Kongens Haand, og erklærede for Gesandterne og Ministrene, at der var opdaget en Sammensværgelse mod hans Faders og hans Liv, at han havde maattet tage Forholdsregler, for at tilintetgjøre den, og hvis det diplomatiske Corps var bleven opholdt et Øieblik, da var det kun skeet, fordi han frygtede for, at nogle Jldesindede kunde finde Leilighed til, blandt dem at trænge sig ind i Palladset; han kom nu for at modtage Kongens befalinger. Efter dennes Villie trak Tropperne tilbagetil deres Qvarterer; det diplomatiske Corps forlod først Slottet ud paa Natten. Den følgende Dag, den 1ste Mai, kom det diplomatiske Corps igjen til Kongen, og begav sig derfra til Udenlandsministeren Grev Palmella, der strax var bleven frigivet. Bladet Etoile føier til, at Kongen samme Dag med sine Døttre Donna Jsabella og Donna Maria begave sig til Gudsmoderskirken og modtoge de stærkeste Kjerligheds- og Glædesyttringer af det tilstyrtende Folk. Den 3die Mai udstædte Kongen et Decret, hvori han, i det han erkjender, at Jnfanten, efterat have opdaget Sammensværgelsen, saae sig i den ubetingede Nødvendighed at gribe til Vaaben, uden at en saa farlig Krisis tillod ham, først at indhente Kongens befaling, frikjender ham for al Brøde i at have overtraadt Grændserne af den ham tilstaaede Jurisdiction. Ligesaa er i samme Decret; befalet Øvrighederne, at forfølge de i deres respective Districter arresterede Strafskyldiges Sag for Retten summarisk og mundtlig, uden bestemt Antal Vidner, for at Straffen strax maa følge paa Forbrydelsen, og de Arresterede ikke skulle sidde for længe i Fængsel.